**Kölcsön- és pénzügyi intézményi garanciaszerződéshez**

1. Az Agrár-Vállalkozási Hitelgarancia Alapítvány (a továbbiakban: Alapítvány) által nyújtott kezesség (a továbbiakban: alapítványi kezesség) olyan speciális kötelezettségvállalás, amelyet két szerződés – a 3. pont szerinti megbízási szerződés, valamint a 4. pontban rögzített kezességi szerződés – együttesen hoz létre (együttesen: kezességi jogviszony).
2. Az alapítványi kezesség, mint szerződést biztosító mellékkötelezettség járulékos jellegű jogintézmény, nem jön létre az alapjogviszony (hitel-, hitelkeret-, többcélú hitelkeret, kölcsön-, pénzügyi intézményi garanciaszerződés és pénzügyi intézményi garancia-keretszerződés; a továbbiakban: szerződés) nélkül. Az alapjogviszony a pénzügyi intézmény és a vállalkozás között létrejött és az Alapítványhoz az Igénylő Lap mellékleteként beterjesztett – szabályszerűen aláírt – szerződés.
3. Az Együttműködési Megállapodás, illetve a Keretszerződés (a továbbiakban együttesen: Megállapodás) rendelkezései szerint az Alapítvány megbízza a pénzügyi intézményt, hogy az alapítványi – hatályos Üzletszabályzatban felsorolt – azonosítási feltételek vizsgálata során, és az Alapítvány kezesi helytállása esetén az Alapítvány követelésrészének, illetve követelésének behajtása és érvényesítése során – az Üzletszabályzatban rögzített eljárás szerint – az Alapítvány megbízottjaként járjon el. Az Alapítvány követelésrészének, illetve követelésének behajtása és érvényesítése érdekében kivételesen indokolt esetben, amennyiben azt a pénzügyi intézménnyel való együttműködés indokolja, az Alapítvány a pénzügyi intézmény kapcsolt vállalkozását is megbízhatja. Pénzügyi intézmény a Megállapodás és jelen általános szerződési feltételek aláírásával a megbízást elfogadja, illetve annak elfogadását megerősíti. Amennyiben a pénzügyi intézmény a szerződéshez kapcsolódó megbízotti feladatait megszegi, az Alapítvány jogosult a szerződés vonatkozásában a Megállapodást részlegesen felmondani, és az ebből eredő kárát a pénzügyi intézménnyel szemben érvényesíteni.
4. A pénzügyi intézmény és az Alapítvány között – az Igénylő Lap Kezességi Levélben szereplő, valamint a fedezeteket érintő adataival és a Kezességi Általános Szerződési Feltételekkel egyező tartalmú – kezességi szerződés jön létre a Kezességi Levél pénzügyi intézménnyel történő közlésével, illetve a kérelemtől eltérő alapítványi feltételek előírása esetén az erre vonatkozó – a pénzügyi intézmény által aláírt – Elfogadó nyilatkozatnak a Kezességi Levélben rögzített határidőben az Alapítvánnyal történő közlésével.
5. Az Alapítvány a kezesség elvállalásával arra vállal kötelezettséget, hogy amennyiben a vállalkozás a pénzügyi intézménnyel kötött szerződésben vállalt kötelezettségeinek nem, vagy csak részben tesz eleget, a pénzügyi intézmény felé maga teljesít, a vállalkozásnak a szerződésben vállalt kötelezettségeiért helytáll a Kezességi Levél szerint. Az Alapítvány a Kezességi Levélben készfizető kezességet vállal, s nem követelheti, hogy a pénzügyi intézmény a követelést először a vállalkozástól hajtsa be.
6. Az Alapítvány kezessége fejében a pénzügyi intézmény kezességi díjat köteles fizetni, melynek alapját, mértékét, a fizetés módját, esedékességét és további feltételeit a Kezességi Levél, illetve az Üzletszabályzat elválaszthatatlan mellékletét képező, jelen általános szerződési feltételekhez csatolt Hirdetmény tartalmazza. A pénzügyi intézmény és a vállalkozás kijelentik, hogy az Alapítvány Hirdetménye tartalmát megismerték.
7. Amennyiben a kezességi díjat a pénzügyi intézmény a vállalkozásra áthárítja, ez a vállalkozás és az Alapítvány között közvetlen jogviszonyt nem hoz létre. Késedelmes díjfizetés esetén az Alapítvány – a Polgári Törvénykönyvben rögzített – késedelmi kamatot jogosult felszámítani.
8. A kezesi kötelezettség terjedelmét, mértékét, a kezesség igénybevételének általános feltételeit (azonosítási, befogadási feltételek és kizáró okok), a kezesség igénybevételének részletes eljárási szabályait (igénylés, befogadás, elbírálás, döntés, a kezességi szerződés módosítása) az Üzletszabályzat tartalmazza.
9. Kezességi díj
10. Az Alapítvány a kezességet kedvezményes kezességi díjon vállalja, amennyiben a vállalkozás által már igénybe vett és a kezességnyújtással összefüggésben számolt támogatástartalom együttes összege a jogszabályi maximumot, illetve a maximális támogatási intenzitást nem lépi túl.
11. Amennyiben kedvezményes kezességi díj nem alkalmazható – a vállalkozás által már igénybe vett és a kezességnyújtással összefüggésben számolt támogatástartalom együttes összege jogszabályi maximumának és/vagy a maximális támogatási intenzitás túllépése miatt –, az Alapítvány a kedvezményes kezességi díjnál magasabb, de a piaci díjnál alacsonyabb ún. korrigált díjat állapít meg.
12. A korrigált díj megállapítására akkor kerülhet sor, ha a vállalkozás rendelkezik még szabad támogatási kerettel, és részére a maximálisan nyújtható támogatástartalomig és/vagy támogatási intenzitásig a piaci díjnál alacsonyabb díj alkalmazása lehetséges.
13. Amennyiben a kezesség a kedvezményes (ideértve a korrigált kezességi díjat is) vagy COSME kezességi díjon nem nyújtható, a kezességet az Alapítvány piaci díjon vállalja.
14. Amennyiben a kezességi díj kedvezményes, illetve korrigált díjon került kiadásra, azonban a vállalkozás a kezességet piaci díjon kívánja igénybe venni, a pénzügyi intézmény írásbeli kérelme alapján a kezesség átsorolásra kerül piaci kezességi kategóriába.
15. Döntés a kezességi díjról
16. Az Alapítvány a kezességvállalásról szóló döntése meghozatala során a Magyar Államkincstár nyilvántartásából lekérdezi a vállalkozás szabad támogatási keretét, és a lekérdezés eredménye szerint sorolja a kezességet az Üzletszabályzat II.5.1.1 pontjában rögzített díjkategóriákba.
17. Amennyiben a kezességi kérelem meghozatalát, illetve a Kezességi Levél kibocsátását követően a Magyar Államkincstár arról értesíti az Alapítványt, hogy a vállalkozásnak – az előzetes adatszolgáltatás ellenére – nem

volt elegendő támogatási kerete, és így részére jogosulatlanul került a kedvezményes kezességi díj, mint állami támogatás odaítélésre, az Alapítvány helyesbíti a kezesség kategóriáját, és kiállítja az új díjkategóriának megfelelő számviteli bizonylatot, a Kezességi Levelet és a támogatástartalom-igazolást. Felek kifejezetten tudomásul veszik, hogy a kezességi díj ebben az esetben – az állami támogatási szabályoknak megfelelően – egyoldalúan módosításra kerül.

1. A pénzügyi intézmény tudomásul veszi, hogy az ügylet biztosítékai tekintetében köteles a Polgári Törvénykönyvről szóló 2013. évi V. törvényben foglalt, egyes biztosítéki szerződésekre vonatkozó érvényességi kellékeket a szerződésben rögzíteni, illetve azoknak eleget tenni, így különösen
2. amennyiben az ügylet fedezetei között fogyasztó által vállalt kezesség szerepel, a pénzügyi intézmény köteles a szerződésben meghatározni azt a legmagasabb összeget, amelynek erejéig a kezes felel a jogosult tartozásáért [Ptk. 6:430. § (3) bekezdés],
3. amennyiben az ügylet fedezetei között fogyasztói zálogszerződés szerepel, a zálogtárgy a zálogkötelezett tulajdonában álló, egyedileg meghatározott vagyontárgy vagy olyan vagyontárgy lehet, amelynek tulajdonjogát a zálogkötelezett a zálogjogosult által nyújtott kölcsön, illetve fizetési haladék segítségével szerzi meg, illetve a pénzügyi intézmény köteles a szerződésben meghatározni a biztosított követelés – járulékok nélküli – összegét, vagy azt az összeget, amelynek erejéig a zálogjogosult a zálogtárgyból kielégítést kereshet [Ptk. 5:90. §].
4. A kezességi szerződés megszűnik,
   1. amennyiben az abban szereplő fizetési kötelezettség teljesül,
   2. a tartozás tényleges visszafizetése hiányában, amennyiben a pénzügyi intézmény az Üzletszabályzat VII.2. pontja szerinti adatszolgáltatási kötelezettsége keretén belül a tartozás teljes kiegyenlítése vagy a tartozás teljes összegben történő előtörlesztése tekintetében tévesen szolgáltat adatot, a téves adatszolgáltatást követő 181. napon,
   3. az engedményezési szerződés hatálybalépésével, amennyiben az engedményezés nem az Üzletszabályzat VI.3.1 b) pontjában rögzített intézményekre történik,
   4. amennyiben a beváltási határidő lejár,
   5. amennyiben a beváltás pénzügyi teljesítését megelőzően a pénzügyi intézmény a biztosítékokból a szerződéses összeget és kamatgarancia esetén az egy éves kamat együttes összegét elérő összegű megtérülést realizál,
   6. amennyiben a számviteli bizonylat kiállításától számított 90 napon belül a díj első évi összege (illetve az egyösszegű díj) nem kerül jóváírásra az Alapítvány számláján.
5. A pénzügyi intézmény és az Alapítvány közös megegyezése alapján megszüntetésre kerül a kezességi szerződés annak az új Kezességi Levélnek, illetve kezességi szerződésnek az aláírásának a napjával, amelynek célja, hogy a vállalkozás az ugyanannál a pénzügyi intézménynél fennálló és alapítványi kezességgel biztosított másik hitelét kiváltsa, – a pénzügyi intézménynek az új szerződés megkötésétől számított 90 napon belül megtett, a folyósítás elmaradására vonatkozó, Rendszerben történő jelzése kivételével –abban az esetben, amennyiben az új kezességi szerződés első évi kezességi díja megfizetésre kerül. A pénzügyi intézmény kezességi szerződés megszüntetésre irányuló nyilatkozatának az új kezességi szerződés díjának megfizetése minősül, amelynek alapítványi elfogadása, és ezáltal a megszüntetéshez szükséges közös akarategység létrejötte az Üzletszabályzat VIII.2.1 pontján alapul.
6. Az Alapítvány jogosult a kezességi szerződést a kezesi helytállási kötelezettsége beállta előtt azonnali hatállyal felmondani, amennyiben
   1. a szerződésmódosításhoz szükséges előzetes alapítványi hozzájárulást a pénzügyi intézmény elmulasztotta beszerezni,
   2. a pénzügyi intézmény bármely azonosítási feltétel hiányáról a nyilatkozattételét követően bizonyíthatóan tudomást szerez, és erről az Alapítványt ésszerű időn belül nem tájékoztatja, illetve az Üzletszabályzat II.3.7 vagy VII.11 pontjában rögzített tájékoztatási kötelezettségének nem tesz eleget,

abban az esetben, ha az a)-b) pontokban rögzítettekről az Alapítvány a kezesi helytállási kötelezettsége keletkezése előtt értesül;

* 1. a pénzügyi intézmény a a kezességi díj első évi összege (illetve az egyösszegű díj) kivételével a kezességi díjat (ideértve az Üzletszabályzat II.5. 2.2 pontja szerinti díjkülönbözet összegét is), illetve módosítás esetén annak az esedékes díját, a számviteli bizonylat kiállításától számított 60 napon belül nem fizeti meg.

1. Az Alapítvány kezesi helytállási kötelezettsége beálltának időpontja – az Üzletszabályzatban meghatározott feltételek fennállása esetén a Megállapodásban rögzítettek figyelembevételével – a követelés alábbi esedékessé válási időpontja:
2. a szerződés szabályszerű felmondása, vagy
3. a szerződés végső lejárata, vagy
4. a felszámolást elrendelő végzés közzététele.
5. A pénzügyi intézmény köteles az esedékessé válást követően, a beváltási kérelem benyújtását megelőzően a követelés esedékessé válásáról valamennyi dologi és személyi kötelezettet értesíteni, illetve a teljesítésre felszólítani.
6. A pénzügyi intézmény a követelése esedékessé válását követően köteles haladéktalanul megindítani a követelésérvényesítést célzó eljárásokat, mellyel kapcsolatos iratok megküldését az Alapítvány jogosult a beváltás feltételéül szabni.
7. A kezesi helytállásra vonatkozó igény a beváltási feltételek fennállta esetén a teljes követelés esedékessé válási időpontját (15. pont) követő 210. napig érvényesíthető. Pénzügyi intézményi garanciaszerződés és pénzügyi intézményi garancia-keretszerződés esetében a kezesi helytállásra vonatkozó igény, a beváltási feltételek fennállta esetén, a garancia(ák) teljes lehívásakor az utolsó lehívás teljesítésétől, egyébként pedig a pénzügyi intézményi garanciaszerződés, illetve a pénzügyi intézményi garancia-keretszerződés lejártától számított 210. napig érvényesíthető. Ez a határidő meghosszabbodhat az Üzletszabályzatban írtak szerint.

Többcélú hitelkeret szerződés esetében a kezesi helytállásra vonatkozó igény, a beváltási feltételek fennállta esetén, a hitelkeret terhére megkötött valamennyi szerződés esedékessé válásakor, a szerződések közül a legkésőbb esedékessé vált követelés esedékessé válásától, illetve le nem hívott garancia esetén a garancia nyilatkozat lejáratától számított 210. napig érvényesíthető.

1. Az alapítványi kezesség beváltásakor a pénzügyi intézmény a Lehívási Lap mellékleteként az alábbi iratokat köteles – másolatban – becsatolni:
2. a kötelezettségvállalás körülményeit összefoglaló szöveges tájékoztató,
3. a szerződés felmondását, illetve a lejáratot követően küldött felszólítást és a szabályszerű kézbesítést igazoló irat az adós és az egyéb dologi és személyi kötelezettek vonatkozásában,
4. a hátraléki kimutatás az adóssal szembeni követelésekről,
5. a szerződésben szereplő (hatálybalépési, folyósítási) feltételek beálltát bizonyító irat(ok) és a folyósítás tényét igazoló számviteli bizonylat(ok),
6. az adós ellen folyó csőd-, felszámolási és végelszámolási eljárás esetén a hitelezői igény bejelentése és annak visszaigazolása,
7. a pénzügyi intézmény kötelezettségvállalást célzó döntés-előkészítő előterjesztése és határozata, amennyiben az Igénylő Lap mellékleteként nem került benyújtásra,
8. a döntés-előkészítés során a vállalkozásról a pénzügyi intézmény által lekért cégkivonat/cégtörténet, vagy e lekérés eredményét és időpontját egyértelműen tartalmazó képernyőkép,
9. a fedezetekre vonatkozó vagyonértékelés(ek), a biztosítékok alapításával, fennállásával kapcsolatos, valamint azok érvényesíthetőségéhez szükséges dokumentumok.

Elektronikus bélyegzővel igényelt kezesség esetén az Üzletszabályzat XI.1.3. pontjában rögzített további dokumentumok benyújtása is szükséges.

Amennyiben a Vállalkozás nyilatkozata és/vagy a Kezességi Általános Szerződési Feltételek eredeti papír alapú példányai nem kerültek megküldésre a Lehívási Lap mellékleteként vagy korábban, úgy azt a pénzügyi intézmény köteles megőrizni és a kezesség beváltását követően, amennyiben az a követelés érvényesítéséhez szükséges, az Alapítvány erre irányuló felhívását követő 8 napon belül megküldeni, azzal, hogy annak elmaradása esetén az Üzletszabályzat IX.1.2. pontban foglalt jogkövetkezmények érvényesülnek.

1. Pénzügyi intézményi garanciaszerződéshez, illetve pénzügyi intézményi garancia keretszerződéshez vállalt kezesség beváltása esetén a pénzügyi intézmény a Lehívási Lap mellékleteként a 19. pontban foglaltakon túl az alábbi iratokat köteles – másolatban – becsatolni:
2. garancia-nyilatkozat (pénzügyi intézményi garancia-keretmegállapodás garantálása esetén),
3. a pénzügyi intézményi garancia-nyilatkozat kiadási feltételeinek teljesítését igazoló iratok,
4. a pénzügyi intézményi garancia lehívási feltételei megvalósulásának igazolására szolgáló iratok,
5. a pénzügyi intézményi garancia lehívás teljesítésének igazolása.

Elektronikus aláírással igényelt kezesség esetén az Üzletszabályzat XI.1.3. pontjában rögzített további dokumentumok benyújtása is szükséges.

Többcélú hitelkeret szerződés esetén a hitelkeret terhére kötött egyes szerződések típusától függően köteles a pénzügyi intézmény a 19. és jelen pontban meghatározott dokumentumokat megküldeni.

Amennyiben a kezesség beváltására a Vállalkozás nyilatkozata és/vagy a Kezességi Általános Szerződési Feltételek eredeti papír alapú példányai nem kerültek megküldésre a Lehívási Lap mellékleteként vagy korábban, úgy azt a pénzügyi intézmény köteles megőrizni és a kezesség beváltását követően, amennyiben az a követelés érvényesítéséhez szükséges, az Alapítvány erre irányuló felhívását követő 8 napon belül megküldeni, azzal, hogy annak elmaradása esetén az Üzletszabályzat IX.1.2. pontjában foglalt jogkövetkezmények érvényesülnek.

1. Az alapítványi kezesség beváltására nem kerülhet sor, amennyiben
2. az Üzletszabályzatban rögzítettek szerint a kezességi szerződés nem jött létre, nem lépett hatályba, megszűnt, vagy megszüntetésre került, illetve annak vonatkozásában érvénytelenségi okok állnak fenn,
3. a pénzügyi intézmény a szerződést a Ptk. 6:382. § vagy 6:387. §-ban meghatározottakon kívüli, illetve nem az adós fizetési késedelmével vagy szerződésszegésével összefüggő okból mondta fel, kivéve, ha a szerződés ilyen okból történő felmondásához az Alapítvány előzetesen hozzájárult,
4. amennyiben a beváltási határidő letelt,
5. ameddig az Üzletszabályzat alapján az Alapítvány által kiállított számviteli bizonylat alapján teljesítendő díj vagy költség nem kerül megfizetésre.
6. A beváltást az Alapítvány megtagadhatja, amennyiben
7. a Lehívási Lap és mellékletei nem felelnek meg az Üzletszabályzatban foglaltaknak,
8. a pénzügyi intézmény a beváltási eljárás során a hiánypótlási eljárásban rögzítetteknek határidőben nem tett eleget,
9. a pénzügyi intézmény elmulasztotta beszerezni a kezesség beváltásának meghosszabbítása esetén az Üzletszabályzat XI.1.4. pontjában rögzített előzetes hozzájárulást,
10. Amennyiben az Alapítvány a kezesi helytállási kötelezettségét az Üzletszabályzatban rögzített megszűnési és megszüntetési okokra alapozva megtagadja, a pénzügyi intézménynek a megszűnt, illetve megszüntetett kezességi szerződésből az Alapítvánnyal szemben keletkező igényei, illetve követelései az elutasítás első közlésétől számított 1 év elteltével elévülnek.
11. Az Alapítvány tekintettel arra, hogy – az Üzletszabályzatban rögzített – tájékoztatáshoz kötött módosítások esetén a tájékoztatásban foglaltakat a saját nyilvántartásain minden további vizsgálat nélkül vezeti át, ezen módosítások – Üzletszabályzatban rögzített előírásoknak való – megfelelését kizárólag a beváltási eljárás során vizsgálja.
12. Ha az Alapítvány a kezességvállalási szerződés alapján a pénzügyi intézménynek teljesít, úgy a követelés arányos része az Alapítványra száll át biztosítékaival, az azt biztosító jogokkal, valamint a végrehajtási joggal együtt. Az így keletkező alapítványi követelések érvényesítésére vonatkozó további szabályokat az Üzletszabályzat tartalmazza.
13. A pénzügyi intézmény vállalja, hogy az Alapítvány által megfizetett kezesség összegét, annak jogcímei szerint a Ptk. 6:46. §-ban szereplő sorrendtől eltérően számolja el az adóssal szembeni követeléseket tartalmazó nyilvántartásaiban. A meg nem fizetett tőke után járó kezesség összegét az adóssal szembeni tőkekövetelés csökkentésére, míg kamatra is kiterjedő kezességvállalás esetén a meg nem fizetett ügyleti kamat követelés után járó kezesség összegét az adóssal szembeni ügyleti kamat követelés csökkentésére számolja el.
14. Az Alapítvány kötelezettsége – a Ptk. 6:417. § (1) bekezdés rendelkezéseitől eltérően – nem terjed ki a kezesség elvállalása után esedékessé váló mellékszolgáltatásokra, csak olyan esetben és mértékben, amint azt a Kezességi Levél kifejezetten kimondja.
15. Az Alapítvány a vállalkozással szembeni jogérvényesítés költségeiért (behajtási és végrehajtási költség) nem felel kezesként, e költségeket a pénzügyi intézmény előlegezi a behajtási, követelés-érvényesítési eljárása kapcsán, s a Felek e költségekkel a záró elszámolás során számolnak el. A kezességvállalás nem terjed ki a kezességvállalási díj összegére, a kezelési költségre és a késedelmi kamatokra.
16. Az Alapítvány a Ptk. 6:427. § (1) bekezdése alapján a pénzügyi intézmény irányában más kezesekkel egyetemlegesen felel azzal, hogy amennyiben
17. a szerződés biztosítékaként az alapítványi kezességen kívül további kezes is szerepel, az Alapítvány kizárólag az egyéb résztvevők kezességvállalását követően, utólag vállalja a kezességet,
18. az Alapítvány készfizető kezesként teljesít a pénzügyi intézménynek, a szerződés biztosítékaként szereplő további kezesek által vállalt kezesség az Alapítvány követelésének biztosítékát is képezi, függetlenül a kezességvállalás időpontjától.
19. A követelésérvényesítési eljárás során befolyó bevételek arányos része az Alapítványt illeti. A pénzügyi intézmény a követelésérvényesítési eljárás során hozzá befolyó megtérülésről, részmegtérülés esetén az egyes részletek pénzügyi intézményhez történő megfizetésétől számított 15 napon belül értesíteni köteles az Alapítványt. Az értesítés alapján az Alapítvány megvizsgálja az elszámolást és annak elfogadásáról értesíti a pénzügyi intézményt, aki az értesítést kézhezvételét követő 15 napon belül az Alapítvány bankszámlájára teljesíti az utalást. A pénzügyi intézmény késedelmes fizetése esetén az Alapítvány a Polgári Törvénykönyvben rögzített késedelmi kamatra jogosult, melyre az Alapítvány a visszatérülés pénzügyi intézményhez történt érkezésének napjától számított 15 nap elteltét követően tart igényt.
20. A behajtási eljárás befejezését, vagy a követelés pénzügyi intézménnyel történő együttes engedményezését követő 30 napon belül, de legkésőbb a kezesség érvényesítésétől számított 3 év elteltével a pénzügyi intézmény teljes körű elszámolást (záró elszámolást) készít az adóstól behajtott követelésekről, az Alapítványnak átutalt összegekről, az elszámolt behajtási költségekről, a behajtási tevékenységéről, a megtérülés mértékéről, kérve az Alapítványtól a záró elszámolás elfogadását. A behajtási eljárás akkor tekinthető befejezettnek, ha a követelés teljesen megtérült vagy a követelés fennmaradó része dokumentáltan behajthatatlanná vált. A behajthatatlanná történő minősítésnél a számvitelről szóló 2000. évi C. törvény rendelkezései az irányadók. A záró elszámolás a kezesség beváltásától számított 3 éven túl is teljesíthető, amennyiben a követelésérvényesítés ezen időszak alatt nem zárult le.
21. A pénzügyi intézmény és a vállalkozás tudomásul veszi, hogy az Alapítvány az Üzletszabályzat hatálya alá tartozó szerződéskötései során kizárja a Ptk. alábbi rendelkezéseinek alkalmazását:
    1. Az Alapítvány kizárja a Ptk. 6:63. § (5) bekezdése alkalmazását.
    2. Az Alapítvány a Ptk. 6:422. § (2)-(3) bekezdésének alkalmazása során kizárja a vállalkozással szemben fennálló bármely tájékoztatási és tájékozódási kötelezettségét.
22. A COSME kezességre, különösen a megtérülési elsőbbséget biztosító COSME kezességre a fentiektől eltérő szabályok vonatkoznak az Üzletszabályzat 4. számú mellékletében rögzítettek szerint, amely szabályokat a pénzügyi intézmény a jelen Általános Szerződési Feltételek aláírása előtt megismert, és az abban foglaltakat kifejezetten elfogadja.

**Az alapítványi kezesség további és részletes feltételei az Alapítvány Üzletszabályzatában kerültek rögzítésre, s a jelen Kezességi Általános Szerződési Feltételek kizárólag az Alapítvány Üzletszabályzatával együtt irányadóak**.

Kelt : . . . . . . . . . . . . . . . . . . . . . . . . . .  **P.H.**

**. . . . . . . . . . . . . . . . . . . . . . . . .**

**pénzügyi intézmény cégszerű aláírása**

***Záradék: A fenti KEZESSÉGI ÁLTALÁNOS SZERZŐDÉSI FELTÉTELEK-et, az annak alapját képező Igénylő Lapot, továbbá az Alapítvány Üzletszabályzatát, valamint Adatkezelési Tájékoztatóját megismertem, s az abban foglaltakat elfogadom.***

Kelt : . . . . . . . . . . . . . . . . . . . . . . . . . . ***. . . . . . . . . . . . . . . . . . . . . . . . . .***

***Vállalkozás szabályszerű aláírása***

Jelen nyilatkozatommal kijelentem, hogy az Alapítvány Üzletszabályzatát, a Kezességi Általános Szerződési Feltételeit, valamint Adatkezelési Tájékoztatóját teljes körűen megismertem és annak rendelkezéseit elfogadom.[[1]](#footnote-1)

Hozzájárulok ahhoz, hogy a pénzügyi intézmény a pénzügyi szolgáltatás igénybevétele során az általam megadott személyes adatokat, banktitoknak minősülő adatokat az intézményi kezességvállalás érdekében továbbítsa az Alapítvány részére, és hozzájárulok ahhoz, hogy az Alapítvány – az általános adatvédelmi rendelet[[2]](#footnote-2), valamint az információs önrendelkezési jogról és az információszabadságról szóló 2011. évi CXII. törvény előírásainak megfelelően – ezen adataimat a kezességvállalási tevékenységéhez szükséges mértékben kezelje és az esetlegesen felmerülő követelések érvényesítésébe bevont közreműködők[[3]](#footnote-3) vagy a követeléseket megvásárlók részére, a szerződésben foglalt kötelezettségek és abból származó jogok érvényre juttatása érdekében a szükséges mértékben közölje, továbbítsa.

Kijelentem, hogy jelen nyilatkozatom a hitelintézetekről és a pénzügyi vállalkozásokról szóló 2013. évi CCXXXVII. törvény 161. § és 164. §-ban foglaltaknak megfelelő adattovábbításhoz történő, önkéntes hozzájárulásnak is minősül.

Tudomásul veszem, hogy az Alapítvány kizárólag az egyéb résztvevők kezességvállalását, illetve biztosítéknyújtását követően, utólag vállalja a kezességet.

Tudomásul veszem, hogy ha az Alapítvány készfizető kezesként teljesít a pénzügyi intézménynek, az általam vállalt kezesség, illetve nyújtott egyéb biztosíték az Alapítvány követelésének a biztosítékát is képezi függetlenül attól, hogy készfizető kezességvállalásomra vagy a biztosíték nyújtására a szerződés megkötésekor, az Alapítvány kezességvállalását megelőzően, vagy a szerződés futamideje alatt, fedezetcsere vagy pótfedezet nyújtása folytán az Alapítvány készfizető kezességvállalását követően került sor.

Kijelentem továbbá, hogy teljesítésem esetén az Alapítvánnyal szemben megtérítési igény nem illet meg.

Tudomásul veszem, hogy az Alapítvány az Üzletszabályzat hatálya alá tartozó szerződéskötéseivel összefüggésben a Ptk. 6:422. § (2)-(3) bekezdésének alkalmazása során kizárja a dologi, illetve személyi kötelezettekkel szemben fennálló bármely tájékoztatási és tájékozódási kötelezettségét.

|  |  |
| --- | --- |
| ……………………………………..  ……………………………………..  Dologi Adós / Kezes  (olvasható név, aláírás) | ……………………………………..  ……………………………………..  Dologi Adós / Kezes  (olvasható név, aláírás) |
| ……………………………………..  ……………………………………..  Dologi Adós / Kezes  (olvasható név, aláírás) | ……………………………………..  ……………………………………..  Dologi Adós / Kezes  (olvasható név, aláírás) |
| ……………………………………..  ……………………………………..  Dologi Adós / Kezes  (olvasható név, aláírás) | ……………………………………..  ……………………………………..  Dologi Adós / Kezes  (olvasható név, aláírás) |
| ……………………………………..  ……………………………………..  Dologi Adós / Kezes  (olvasható név, aláírás) | ……………………………………..  ……………………………………..  Dologi Adós / Kezes  (olvasható név, aláírás) |
| ……………………………………..  ……………………………………..  Dologi Adós / Kezes  (olvasható név, aláírás) | ……………………………………..  ……………………………………..  Dologi Adós / Kezes  (olvasható név, aláírás) |

**H I R D E T M É N Y**

Érvényes: 2020. június 1-től[[4]](#footnote-4)

**I. A KÉSZFIZETŐ KEZESSÉG DÍJA**

**1. Kedvezményes kezességi díj évenkénti mértéke**

**AVHGA Krízis Agrárgarancia Program keretében, agrárcélú ügylet esetén**

A díjmértékek 90%-os készfizető kezességre vonatkozóan, a kezességgel biztosított összeg százalékában kerülnek feltüntetésre. 90%-tól eltérő kezességi mérték esetén a díjkulcs arányosan változik.

|  |  |
| --- | --- |
| Költségvetési díjtámogatás nélkül (bruttó) | Költségvetési díjtámogatás mellett (nettó)[[5]](#footnote-5) |
| 1,09375% | 0,25% |

**Agrárcélú ügylet esetén (AVHGA Krízis Agrárgarancia Programon kívül)**

A díjmértékek 80%-os készfizető kezességre vonatkozóan, a kezességgel biztosított összeg százalékában kerülnek feltüntetésre. 80%-tól eltérő kezességi mérték esetén a díjkulcs arányosan változik.

|  |  |  |
| --- | --- | --- |
|  | Költségvetési díjtámogatás nélkül (bruttó) | Költségvetési díjtámogatás mellett (nettó)[[6]](#footnote-6) |
| beruházási kölcsön-, hitel- és lízingszerződés esetén | 1,05% | 0,3% |
| forgóeszköz kölcsön-, hitel-, hitelkeret, többcélú hitelkeretszerződés esetén | 1,35% | 0,6% |
| pénzügyi intézményi garanciaszerződés, garancia keretszerződés esetén | 1,35% | 0,6% |
| faktoring szerződés esetén | 1,55% | 0,8% |

**Vidékfejlesztési célú ügylet esetén[[7]](#footnote-7),[[8]](#footnote-8)**

A díjmértékek 80%-os készfizető kezességre vonatkozóan, a kezességgel biztosított összeg százalékában kerülnek feltüntetésre. 80%-tól eltérő kezességi mérték esetén a díjkulcs arányosan változik.

|  |  |
| --- | --- |
| beruházási kölcsön-, hitel- és lízingszerződés esetén | 0,8% |
| forgóeszköz kölcsön-, hitel-, hitelkeret, többcélú hitelkeretszerződés esetén | 1,3% |
| pénzügyi intézményi garanciaszerződés, garancia keretszerződés esetén | 1,3% |
| faktoring szerződés esetén | 1,6% |

Az 1 000 Ft-ot el nem érő összegű kedvezményes kezességi díj (ideértve a korrigált kezességi díjat is) elengedésre kerül.

**2. Kedvezmények**

A legalább 3 éves futamidejű agrárcélú beruházási hitelekhez és lízingszerződésekez nyújtott állami támogatásnak minősülő kezesség első két számlázási időszakot (első törtév és azt követő teljes naptári év) érintő kedvezményes kezességi díja elengedésre kerül, amennyiben a vállalkozás támogatási kerete, illetve a támogatási intenzitás ezt lehetővé teszi. A kedvezmény nem vehető igénybe az Alapítvány kezességével biztosított hitel és lízing kiváltása esetén. A harmadik számlázási időszaktól kezdődően a kezességvállalási kérelem benyújtásának időpontjában hatályos díjkulcsok alkalmazásával történik a kezességi díj felszámítása.

**3. Piaci kezességi díj évenkénti mértéke**

A díjmértékek 80%-os készfizető kezességre vonatkozóan, a kezességgel biztosított összeg százalékában kerülnek feltüntetésre. 80%-tól eltérő kezességi mérték esetén a díjkulcs arányosan változik.

**Elsődleges agrár ügylet esetén**

|  |  |  |
| --- | --- | --- |
|  | a Rendszerben  2020. június 30-áig beérkezett kezességi kérelmek esetén | a Rendszerben  2020. július 1-jétől beérkezett kezességi kérelmek esetén |
| beruházási kölcsön-, hitel- és lízingszerződés esetén | 1,408% | 1,31% |
| forgóeszköz kölcsön-, hitel-, hitelkeret, többcélú hitelkeretszerződés esetén | 1,392% | 1,19% |
| pénzügyi intézményi garanciaszerződés, garancia keretszerződés esetén | 1,498% | 1,38% |
| faktoring szerződés esetén | 2,944% | 2,81% |

**Nem elsődleges agrár célú ügylet esetén**

|  |  |  |
| --- | --- | --- |
|  | a Rendszerben  2020. június 30-áig beérkezett kezességi kérelmek esetén | a Rendszerben  2020. július 1-jétől beérkezett kezességi kérelmek esetén |
| beruházási kölcsön-, hitel- és lízingszerződés esetén | 2,608% | 2,36% |
| forgóeszköz kölcsön-, hitel-, hitelkeret, többcélú hitelkeretszerződés esetén | 2,592% | 2,52% |
| pénzügyi intézményi garanciaszerződés, garancia keretszerződés esetén | 1,498% | 1,38% |
| faktoring szerződés esetén | 2,944% | 2,81% |

A piaci kezességi díj minimális összege 1 000 Ft.

**4. COSME kezességi díj évenkénti mértéke**

A díjmértékek 80%-os készfizető kezességre vonatkozóan, a kezességgel biztosított összeg százalékában kerülnek feltüntetésre. 80%-tól eltérő kezességi mérték esetén a díjkulcs arányosan változik.

|  |  |
| --- | --- |
| agrárcélú ügylet esetén | 0,6% |
| vidékfejlesztési célú ügylet esetén | 1,3% |

Az 1 000 Ft-ot el nem érő összegű COSME kezességi díj elengedésre kerül.

**II. KEZESSÉGI DÍJ FIZETÉSI FELTÉTELEK**

**1. Díjszámítás módja**



**2. Általános szabályok**

* 1. A kezességi díjat az Alapítvány a Kezességi Levél kibocsátásától a kezesség alapjául szolgáló szerződés véglejáratáig tartó időtartamra, vagy az Üzletszabályzat XI.1.1., XI.2.1. és a XI.3.1. pontjában szereplő időpontig, a kezesség beváltása esetén a kezesség beváltásának évéig számítja fel (a továbbiakban ezen időszak: a kezesség futamideje).
  2. A díj számítása 360 nap/év és 30 napos hónapok figyelembe vételével történik.
  3. Amennyiben a kezesség futamideje nem haladja meg a 367 napot, a kezességi díj megfizetése egy összegben történik. A kezességi díjról szóló kiállított számviteli bizonylat a Kezességi Levéllel egyidejűleg kerül kiállításra. Amennyiben a kezesség futamideje két naptári évet is érint, a számviteli bizonylaton külön kerül feltüntetésre a bírálat évére és az azt követő évre vonatkozó kezességi díj.
  4. Amennyiben a kezesség futamideje legalább 368 nap, a kezességi díj fizetése évenként történik.
     1. A kezességi díj az induló törtévben a Kezességi Levél kibocsátásának napjától a tárgyév december 31. napjáig tartó időszakra időarányosan kerül felszámításra. Az induló törtévet követően az előző év december 31-én fennálló összeg alapján történik a díjszámítás az adott évre vagy – ha a szerződés év közben jár le – törtévre vonatkozóan.
     2. Az évenkénti díj mértéke – a 2.4.3., 2.4.4. és a 3. pontban foglaltak kivételével – a teljes futamidő alatt a Kezességi Levél kiadásakor érvényes díj mértékével megegyezően kerül felszámításra.
     3. A 2010. január 17-től 2012. augusztus 31-ig papír alapon beérkezett kezességi kérelmek alapján létrejött évenkénti díjfizetésű szerződések – amennyiben kezességi díjváltozást eredményező módosításra nem kerül sor – az évenkénti díj mértéke a teljes futamidő alatt a Kezességi Levél kiadásakor érvényes díj mértékével megegyezően vagy amennyiben a díj felszámításakor érvényes díj annál kedvezőbb, akkor a kedvezőbb díjmértékkel számított díj kerül felszámításra.
     4. A 2009. évi vagy ennél korábbi Üzletszabályzatok hatálya alá tartozó évenkénti díjfizetésű ügyleteknél – amennyiben kezességi díjváltozást eredményező módosításra nem kerül sor – az Alapítvány 2010. évtől a 2009. évben alkalmazott díjat alkalmazza, vagy ha a díj felszámításakor érvényes díj ennél kedvezőbb, akkor a kedvezőbb díjmértékkel számított díj kerül felszámításra.
  5. Amennyiben az állami támogatási szabályokkal összefüggésben jogszabályváltozás vagy hatósági döntés az Alapítvány részére díjmódosítási kötelezettséget ír elő, úgy az Alapítvány a kezességi szerződés módosítása nélkül jogosult a jogszabályban vagy határozatban foglaltaknak megfelelően módosított díjat alkalmazni.
  6. A számviteli bizonylat a pénzügyi intézmény választása szerint elektronikus úton vagy papír alapon kerül megküldésre.
  7. A pénzügyi intézmény köteles a kezességi díjat a számviteli bizonylat kiállításától számított 45 napon belül az Alapítvány bankszámlájára átutalni.

1. **Díjfizetési szabályok a kezességi szerződés módosítása, jogutódlás esetén**
   1. Kezességi díjat érintő módosítás a futamidő, a kezességgel biztosított összeg vagy a kezességi mérték módosulása.
   2. Amennyiben a kezesség futamideje a módosítást követően nem haladja meg a 367 napot, a kezességi díj megfizetése egy összegben történik. A kezességi díjról szóló számviteli bizonylat a Módosított Kezességi Levéllel egyidejűleg kerül kiállításra.
   3. Amennyiben a módosítást követően a kezesség futamideje legalább 368 nap, a kezességi díj fizetése évenként történik. Évenkénti díjfizetésű ügylet kezességi díjat érintő módosítása során a kezesség díjkulcsa – a 3.6 3.12 pontokban rögzített kivételekkel – változatlan marad a teljes futamidő alatt. A kezességi díjról szóló számviteli bizonylat a Módosított Kezességi Levéllel egyidejűleg, majd a kezesség futamideje alatt évente egyszer kerül kiállításra.
   4. 2018. január 1-jét megelőzően kiadott egyszeri díjfizetésű ügylet kezességi díjat érintő módosítása során a kezességi díj évenkénti díjfizetésűvé változik, és a módosításkor hatályos Hirdetményben – amennyiben egyedi termék-megállapodás eltérő díjat állapít meg, az egyedi termék-megállapodásban – szereplő, Költségvetési díjtámogatás nélküli kedvezményes díjkulccsal kerül felszámításra a módosítás átvezetésének időpontjától kezdődően a teljes futamidő alatt.
   5. Kezességi díjat érintő módosítás esetén a kezességi díj a módosítás időpontjában fennálló kezességgel biztosított összegre – a hitel összegének változása esetén az új, módosított hitelösszegre – vetítve kerül felszámításra a 3.3. pontban rögzített, illetve az évenkénti díjfizetés szabályai szerint a módosítás átvezetésének időpontjától kezdődően a módosított szerződés lejáratáig. A módosítás átvezetésének időpontjától a módosítást megelőző lejáratig időarányosan számított, korábban megfizetett kezességi díj a pénzügyi intézmény részére jóváírásra kerül.
   6. Amennyiben a kezességi díjat érintő módosítás során az európai uniós versenyjogi értelemben vett állami támogatási szabályok csak részben vagy egyáltalán nem teszik lehetővé díjkedvezmény vagy Költségvetési díjtámogatás nyújtását, az állami támogatási lehetőségek függvényében korrigált kedvezményes díj vagy piaci díj kerül alkalmazásra.
   7. Piaci díjas vagy korrigált kezességi díjas ügylet kezességi díjat érintő módosítása során az ügylet kedvezményes kezességi díj kategóriába kerül átsorolásra, amennyiben a vállalkozás a kedvezményes kezességi díj alkalmazását kéri, és amennyiben az európai uniós versenyjogi értelemben vett állami támogatási szabályok ezt lehetővé teszik.
   8. Piaci díjas vagy korrigált kezességi díjas ügylet kezességi díjat érintő módosítása során az ügylet – a módosításkor fennálló feltételek szerint újraszámított – korrigált kezességi díj kategóriába kerül besorolásra, amennyiben az európai uniós versenyjogi értelemben vett állami támogatási szabályok csak korlátozott mértékben teszik lehetővé a kedvezményes kezességi díj és/vagy a Költségvetési díjtámogatás alkalmazását.
   9. Kedvezményes kezességi díjas vagy korrigált kezességi díjas ügylet kezességi díjat érintő módosítása során az ügylet piaci díj kategóriába kerül átsorolásra, amennyiben a vállalkozás ezt kifejezetten kéri.
   10. Amennyiben a 3.7 pontban meghatározott módon kerül az ügylet kedvezményes kezességi díj kategóriába átsorolásra, a módosításkor hatályos Hirdetményben – amennyiben egyedi termék-megállapodás eltérő díjat állapít meg, az egyedi termék-megállapodásban – szereplő, az ügyletnek megfelelő díjkulcs kerül alkalmazásra.
   11. Kezességi díjat érintő módosítást követően piaci díj alkalmazása esetén a módosításkor hatályos Hirdetményben szereplő díjkulcs kerül alkalmazásra.
   12. Kezességi díjat érintő módosítást követően Költségvetési díjtámogatás abban az esetben kapcsolódhat a kezességi díjhoz, amennyiben az eredeti kezességi díjhoz is kapcsolódott díjtámogatás.
   13. Állami viszontgaranciával biztosított kezesség esetén, ha jogutódlásra (így különösen átalakulásra, szétválásra, egyesülésre, öröklésre, szerződésátruházásra, tartozásátvállalásra) kerül sor, úgy a támogatások nemzeti nyilvántartásának rendszere miatt a kedvezményes és korrigált kezességi díj piaci kezeségi díjra módosul és az emelt összegű díjról kerül számviteli bizonylat kiállításra a jogutód felé.
2. **Díjfizetési szabályok a beváltással összefüggésben**

4.1 Amennyiben a kezesség beváltására év közben kerül sor, az Alapítványt az adott évre járó teljes összegű kezességi díj illeti meg. A beváltás csak a beváltás évére járó kezességi díj megfizetésével lehetséges, abban az esetben is, amennyiben az adott éves kezességi díj megfizetésére vonatkozó számviteli bizonylat még nem került kiállításra. Amennyiben a beváltásra a beváltási határidő hosszabbítást követően kerül sor, úgy a Hirdetmény V.2. pontjában foglaltak az irányadóak.

4.2 Amennyiben a pénzügyi intézmény az általa megfizetett, a Lehívási Lap benyújtásának időpontját követően kiállított számviteli bizonylat szerinti kezességi díj összegét az adósra – a vállalkozás részéről felmerült ok miatt – áthárítani nem tudja, az Alapítvány az átutalt kezességi díjak összegét a pénzügyi intézmény ez irányú kérelme alapján a pénzügyi intézmény részéről felmerült igazolt költségnek tekintheti, amelyet a pénzügyi intézmény az igényérvényesítés során a megtérülés összegéből levonhat.

**KEZESSÉGI DÍJ VISSZATÉRÍTÉSE**

1. Ha a Kezességi Levél módosításának eredményeként a kezességgel biztosított összeg, vagy a kezesség mértéke csökken, vagy a futamidő csökken, továbbá abban az esetben, ha előtörlesztés következtében a kezességgel biztosított szerződés megszűnik, az Alapítvány a csökkenéssel arányos, tárgyévi kezességi díjat visszatéríti.
2. Amennyiben a hatályba lépett kezességet a pénzügyi intézmény visszavonja, és az ügylet folyósítása még nem történt meg, az Alapítvány a megfizetett kezességi díjat visszatéríti.
3. Amennyiben a hatályba lépett kezességet a pénzügyi intézmény visszavonja, és az ügyletben már folyósítás történt, úgy az Alapítvány a megfizetett kezességi díjnak a megszüntetés időpontja és a tárgyévi számlázott időszak figyelembevételével számított időarányos részét (tehát a tárgyév fennmaradó, kezességgel nem biztosított időszakra eső részét) visszatéríti.
4. Az Alapítvány az Üzletszabályzat VIII.2.2.1 pontjában rögzített – hitelkiváltásos megszüntetés – esetben a tárgyévi megfizetett kezességi díjnak a megszüntetés időpontja és a tárgyévi számlázott időszak figyelembevételével számított időarányos részét (tehát a tárgyév fennmaradó, kezességgel nem biztosított időszakra eső részét) visszatéríti.
5. Az Alapítvány – Üzletszabályzat VIII. 3.1.1., 3.1.2 és 3.1.3. pontjában rögzített – elállása esetén az addig megfizetett kezességi díj a pénzügyi intézménynek visszajár.

**KEZESSÉGI DÍJ A cSŐD-, VAGY ADÓSSÁGRENDEZÉSI ELJÁRÁSban**

1. Amennyiben a vállalkozás csőd-, illetve adósságrendezési eljárás hatálya alá kerül, amely során egyezséget köt, – jogerős bírósági végzés/ adósságrendezési megállapodás alapján – az egyezség hatálya alatt az Alapítvány kezességvállalásra vonatkozó helytállási kötelezettsége felfüggesztésre kerül. A felfüggesztés időtartamára az Alapítványnak kezességi díj nem jár.
2. A IV.1. pontban rögzített egyezség teljesülése esetén – a jogerős mentesítő bírósági végzés, illetve határozat alapján – a kezesség felfüggesztésének időszakát érintően az Alapítvány részére már teljesített kezességi díj a pénzügyi intézmény részére arányosan visszatérítésre kerül.
3. Amennyiben a vállalkozás a IV.1. pontban rögzített egyezséget nem teljesíti, az Alapítvány a kezességi díjat – a felfüggesztés időtartamát is beleértve – felszámítja.
4. Amennyiben az európai uniós versenyjogi értelemben vett állami támogatási szabályok már csak részben vagy egyáltalán nem teszik lehetővé díjkedvezmény vagy Költségvetési díjtámogatás nyújtását, a kezességi díj az állami támogatási lehetőségek függvényében korrigált kedvezményes díjon vagy piaci díjon kerül alkalmazásra.

**Egyéb díjak**

**1. Kezelési díj**

1.1 Az Alapítvány tájékoztatáshoz és bírálathoz kötött módosítás esetén, az alábbiakban felsorolt esetekben kezelési díjat számít fel:

a) fedezetmódosítás, ide nem értve a technikai jellegű adatmódosításokat

b) faktoringszerződés esetén vevő változtatása

c) prolongáció nélküli törlesztési átütemezés, ide nem értve azon – annuitásos törlesztési ütemezést tartalmazó – szerződések módosításait, ahol a szerződésmódosításra a törlesztési ütemezés újraszámítása miatt került sor.

d) adós személyének változása.

1.2 Amennyiben a módosításhoz többfajta kezelési díj is kapcsolódik, az Alapítvány csak egyszer számítja fel a kezelési díjat.

1.3Kezelési díj összege

|  |  |
| --- | --- |
| Módosításkor fennálló kezességgel biztosított összeg (Ft) | Kezelési díj  (Ft) |
| 1 – 1.000.000 | 3.000 |
| 1.000.001 – 25.000.000 | 10.000 |
| 25.000.001 – 100.000.000 | 20.000 |
| 100.000.000 – | 40.000 |

A kezelési díj megfizetésének határideje a számviteli bizonylat kiállításától számított 45 nap.

* + - 1. **A beváltási határidő meghosszabbításnak díja**

2.1 A beváltási határidő Üzletszabályzat XI.1.4 pontja szerinti meghosszabbítása esetén a követelés esedékessé válási időpontját követő 211. naptól, ismételt beváltási határidő meghosszabbítás esetén pedig a meghosszabbított beváltási határidő lejáratának időpontjától a meghosszabbított határidő utolsó napjáig beváltási határidő hosszabbítási díj kerül felszámításra.

* 1. A beváltási határidő hosszabbítási díj mértéke évente 0,1%, vetítési alapja a szerződés fennálló összege. A díj a meghosszabbított időszakra időarányosan kerül felszámításra. A beváltási határidő hosszabbítási díj egy összegben kerül megállapításra, és a pénzügyi intézmény köteles azt a számviteli bizonylat kiállításától számított 15 napon belül az Alapítvány bankszámlájára átutalni.

2.3 Beváltási határidő hosszabbítási díjat csak azon szerződések vonatkozásában és azon időszakra számít az Alapítvány, melyek vonatkozásában kezességi díjfizetési kötelezettség a pénzügyi intézményt már nem terheli.

1. *Jelen nyilatkozat aláírása szerződéskötéskor és fedezetmódosítás esetén az új, illetve módosuló fedezet tekintetében szükséges.* [↑](#footnote-ref-1)
2. *AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről.* [↑](#footnote-ref-2)
3. *Különös tekintettel a pénzügyi intézmény olyan kapcsolt vállalkozására, amelyet az Alapítvány kiemelt közvetítőként von be a követelések érvényesítésébe Üzletszabályzatának XII. 3. pontja alapján.*  [↑](#footnote-ref-3)
4. Az érvényességi dátum az E-garancia rendszerben elektronikus úton beérkezett kezességi kérelmek dátumát jelenti. [↑](#footnote-ref-4)
5. A Díjrendeletek alapján. [↑](#footnote-ref-5)
6. A Díjrendeletek alapján. [↑](#footnote-ref-6)
7. Az AVHGA Krízis Agrárgarancia Program keretében, illetve azon kívül vállalt kezességekre egységesen. [↑](#footnote-ref-7)
8. A vidékfejlesztési célú ügyletek nem jogosultak költségvetési díjtámogatásra. [↑](#footnote-ref-8)